สวัสดีครับ ผมมีอาการเนื้องอกที่ลิ้นไก่ ห้อยต่อลงมา มีความรู้สึก มีอะไรติดอยู่ที่คอตลอดเวลา กลืนน้ำลายตลอด ไม่มีอาการเจ็บปวด เลยอยากถามวิธีรักษา หรือแนะนำอย่าไรบ้างครับ และถ้าตัดออกจะอันตรายไหมครับ ขอสอบถามผู้รู้ครับ
สวัสดีค่ะ ฟังจากอาการเบื้องต้นอาจจะยังให้การวินิจฉัยที่แน่นอนยังไม่ได้การวินิจฉัยที่เป็นไปได้1.ต่อมทอนซิลโต คือต่อมทอนซิลมันจะอยู่ข้างๆลิ้นไก่ค่ะ ถ้าโตมากจะดูเหมือนเป็นก้อนข้างๆลิ้นไก่ได้2.เป็นแผลในปากจากการร้อนในที่เกิดบริเวณลิ้นไก่3.เนื้องอกที่บริเวณลิ้นไก่เอง เป็นได้ทั้งเนื้องอกธรรมดาที่ไม่มีอันตรายหรือเนื้อร้าย ซึ่งฟังจากประวัติอย่างเดียว หรือแม้แต่ตรวจร่างกายเองก็แยกยาก อาจจะต้องตัดชิ้นเนื้อไปตรวจด้วยค่ะตอนนี้แนะนำไปพบแพทย์เพื่อให้แพทย์ดูเบื้องต้นก่อนว่าก้อนนี้น่าจะเป็นอะไร จึงจะสามารถแนะแนวทางการรักษาได้ การตัดออกนั้นสามารถทำได้ถ้าแพทย์พิจารณาแล้วว่าเป็นก้อนเนื้อที่ควรได้รับการตรวจเพิ่มเติม ถ้าเป็นพวกต่อมทอนซิลโตหรือร้อนในก็จะให้เป็นยาฆ่าเชื้อมารับประทาน หรือ ทาเฉพาะที่ ไม่ต้องไปตัดออกค่ะการดูแลตัวเองเบื้องต้น ไม่ไปสัมผัสบริเวณที่เป็นก้อน หรือเอาอะไรไปขูดให้ก้อนเป็นแผล ไม่รับประทานอาหารแข็งๆที่ทำให้เจ็บเวลากลืน ให้กินแต่อาหารอ่อนๆไปก่อนสามารถไปพบแพทย์ได้เลยค่ะ ไม่ต้องรอ ยิ่งถ้าก้อนโตเร็วขึ้น เริ่มปวด และดูมีอาการปวด บวม แดง ร้อนร่วมด้วย ควรไปทันทีค่ะ